b'\n_START_ARTICLE_\nOikeudenhoito\n_START_PARAGRAPH_\nOikeudenhoito tarkoittaa toimintaa, jolla valtio j\xc3\xa4rjest\xc3\xa4\xc3\xa4 ja hoitaa lakien soveltamisen k\xc3\xa4yt\xc3\xa4nt\xc3\xb6\xc3\xb6n. Siihen kuuluu tuomiovallan k\xc3\xa4ytt\xc3\xb6 sek\xc3\xa4 oikeushallinnosta ja vapaaehtoisesta oikeudenhoidosta eli hakemuslaink\xc3\xa4yt\xc3\xb6st\xc3\xa4 huolehtiminen. Tuomiovallan k\xc3\xa4ytt\xc3\xb6 jaetaan yksityis-, rikos- ja julkisoikeudenhoitoon. Toinen jakotapa on jako riitaisaan (lat. jurisdictio contentiosa) ja vapaaehtoiseen (jurisdictio voluntaria) oikeudenhoitoon._NEWLINE_Oikeudenhoitoon kuuluu kaikki oikeusasteet sek\xc3\xa4 sotaoikeuden ja erityistuomioistuimet k\xc3\xa4sitt\xc3\xa4v\xc3\xa4n oikeuslaitoksen hallinto ja toiminta, syytt\xc3\xa4j\xc3\xa4-, ulosotto- ja oikeusapuviranomaisten toiminta, rikoksentorjuntaohjelmat, riita-asioiden sovittelu, Euroopan unionia koskeva oikeudellinen neuvonta, vaalien ja kansan\xc3\xa4\xc3\xa4nestysten j\xc3\xa4rjest\xc3\xa4minen sek\xc3\xa4 vaaliluetteloiden ja puoluerekisterin pit\xc3\xa4minen.'